b'\n_START_ARTICLE_\nOmer Lakomica\n_START_PARAGRAPH_\nOmer Lakomica (Italija 1921. - 1997.) hrvatski prevoditelj i urednik.\n_START_SECTION_\n\xc5\xbdivotopis\n_START_PARAGRAPH_\nSin Talijanke i imu\xc4\x87nog muslimana iz Bara u Crnoj Gori, konzularnog slu\xc5\xbebenika Kraljevine Jugoslavije. Poslije Rima otac je premje\xc5\xa1ten u Izmir gdje je Omer poha\xc4\x91ao francusku osnovnu \xc5\xa1kolu za djecu diplomata. Hrvatski je po\xc4\x8deo usavr\xc5\xa1avati tek u gimnaziji po\xc5\xa1to se obitelj vratila u Sarajevo. Otac je nakon toga stupio u carinsku slu\xc5\xbebu te se obitelj preselila na Su\xc5\xa1ak. Omer Lakomica postao je \xc4\x8dlan SKOJ-a, dospio je u zatvor i zavr\xc5\xa1io u logoru na jugu Italije. Logor su oslobodili Amerikanci 1943. te se pridru\xc5\xbeuje partizanima u Bosni i Crnoj Gori. U Beogradu je poha\xc4\x91ao novinarsku \xc5\xa1kolu. Tamo je 1948. uhi\xc4\x87en kao informbiroovac. Proveo je neko vrijeme u zatvoru na Banjici gdje su ga danono\xc4\x87no tukli nastoje\xc4\x87i izvu\xc4\x87i imena suradnika dok naposljetku nije premje\xc5\xa1ten na Goli otok. Nakon pet godina robije vra\xc4\x87en je u beogradski zatvor, a jednoga dana samo su ga pustili. Nemaju\xc4\x87i kamo, vratio se u zatvor da zamoli da ondje prespava jo\xc5\xa1 jednu no\xc4\x87 dok supruga nije poslala po njega sutradan. U Rijeci se zaposlio u luci, ali usput je prevodio i upoznao se s ljudima iz Otokara Ker\xc5\xa1ovanija. Bio je o\xc5\xbeenjen za Vesnu ro\xc4\x91. Crnkovi\xc4\x87 iz Novalje. Nisu imali djece. Umro je nakon duge borbe s rakom.'